Lolland-Falsters Stifts-Tidende, 1845-08-04
J Svendborg foreviser den der bosatte Jnstitutbestyrer C. Jagden af ham opfunden nyrotatorisk Dampmaskine. Denne Maskine er, siger Svendb. Avis, et Foretagende, som kan blive af uberegnelig Jndflydelse saavel for Danmark som alle andre Landes Jndustri; thi endskjøndt over et Aarhundredes Anstrængelse af Europas bedste Maskinbyggere har bragt Fabrikationen af Dampmaskinen i dens hidtilværende Form til en høi Grad af Fuldkommenhed, saa er dog Maskinens Bevægelses Princip (Dampeylinderen og Stemplet, med den op- og nedgaaende Bevægelse) bleven aldeles uforandret, hvilken Bevægelse maatte blive en saa væsentligere Ufuldkommenhed ved Dampmaskinen, som den størstedeels skal afgive en roterende eller omdreiende Kraft, som derfor nu maa fremkaldes ved andre mechaniske Hjælpemidler, men hvorved Maskinen sammensættes af saamange svære og kostbare Dele, at disses Bevægelse ikke alene medfører et betydeligt Tab af Kraft, men tillige gjør Maskinen saa kostbar, at den ikkun ved større Foretagender kan anvendes med Fordeel, men derimod ikke ved det daglige Livs mangfoldige mindre, men ofte saa vigtige Beskjæftigelser. Som sin Tids største Mechaniker indsaae allerede Watt disse Mangler, og efterat hans Forbedringer a den nuværende Dampmaskine havde lønnet ham med Rigdom og Ære, speculerede han uafbrudt paa at krone sine Arbeider ved at opfinde en aldeles ny construeret Dampmaskine, der skulde bevæge sig roterende eller omdreiende og saaledes forbinde alle den ældre Maskines Fordeele med andre endnu vigtigere. Men hverken Watt eller de mange anseete Videnskabsmænd og Mechanikere, der efter ham gjorde overordentlige Anstrængelser og store Pengeopoffrelser for at udfinde denne Opgave, opnaaede deres Hensigt, og det skal, som en agtet Forfatter bemærker, være forbeholdt en senere Slægt i Tidernes Løb, maaskee ved en eneste lys Tanke, at løse en Knude, som et heelt Menneskelivs rastløse Anstrængelser forgiæves bestræbte sig for at løse. – Den 28de Juli foretoges i Overværelse af et talrigt Publicum den første Prøve med Hr. Jagds Maskine. Endskjøndt det ufuldkomne FyringsApparat ved dette første Forsøg ikke formaaede at forsyne Maskinen med tilstrækkelig Damp for længere Tid, og saaledes indskrænkede dens Virksomhed til et kortere Tidsrum, godtgjorde Maskinens regelmæssige og hurtige Arbeiden fuldkommen Constructionens Rigtighed, og da derfor den lille Dampbaad satte sig i Bevægelse fra Broen i Christiansminde" og rolig gjennemskar Strømmen, gjenlød Mængdens rungende bifaldsraab for den geniale Opfinder. Jhvorvel det maa være forbeholdt kyndige Mænd af Faget at bedømme, hvorvidt denne rotatoriske Maskine i alle Detailler vil opfylde Forventningerne om Samme, saa maa dog dens forhausende Simpelhed i Constructionen være iøinefaldende selv for den Uindviede. Saaledes bestaaer f. Ex. hele Maskineriet i denne paa circa 2 Hestes Kraft beregnede Dampmaskine (med Undtagelse af Dampkjedlerne og Ovnen), af en eneste sluttet Cylinder af 9 Tommers Brede og 12 Tommers Gjennemsnit, og maa altsaa med Hensyn til Priisbillighed og ringe Størrelse staae langt over den almindelige Dampmaskine, ligesom ved den omdreiende Bevægelse dens Hurtighed gjøres ubegrændset, naar nu hertil kommer, at dette ufuldkomne Prøve=Apparat giver en Netto-Kraft af 12-14 Pund af 17 Pds. Tryk, medens den almindelige Dampmaskine kun afgiver 6-10 Pd. Netto Kraft af 17 Pds. Tryk, samt at denne rotatoriske Maskine ifølge sin eiendommelige Construction fortættes ved Slid, og, ligesom den almindelige Maskin kan bevæges frem og tilbage, saa turde der vel være Anledning til hermed at ansee Problemet for den rotatoriske Damp Maskine som løst. Tager man forøvrigt Hensyn til de Vanskeligheder, der maatte frembyde sig for Udførelsen af et Arbeide, der udfordrede saa betydelige mechaniske Kræfter, hvorpaa en saa lille By som Svendborg er næsten aldeles blottet, saa maa man dobbelt lykønske Opfinderen, Hr. Jagd til et saa heldigt Udfald af dette første Forsøg. Endskjøndt Opfinderen, som ikke formaaede at documentere sit Talent med en engelsk Fødselsattest, ja ikke engang var i Besiddelse af et academisk Borgerbrev, ved sin første Fremtræden med det geniale Project næsten kun mødte Mistillid til et Foretagende, som man ansaae for et Foster af ungdommelig Overspændthed, saa glæder det os saa meget mere at kunne tilføie, at han ogsaa fandt Enkelte her, som skjænkede Sagen den største Jnteresse, idet nemlig en af Communens industrielleste Borgere, Hr. C. Ravn, til hvem Opfinderen henvendte sig for at faae det Væsentligste af Arbeidet udført, ikke alene med Beredvillighed indrømmede ham det nødvendige Locale med Arbeidsreqvisiter, men tillige tillod sin Maskinmester, Hr. Andresen, at udføre de mechaniske Arbeider, ved hvis Dygtighed og rastløse Utrættelighed det i Forening med Hr. Uhrmager Schreiner lykkedes at bringe den omtalte Prøvemaskine istand, der allerede ved første Forsøg gav et saa tilfredsstillende Resultat. Ligesom Opfinderen med Hensyn til den mechaniske Udførelse mødte en kraftig Understøttelse, saaledes fandt han ogsaa, efter forgiæves at have henvendt sig til flere af Landets Pengemænd at entrere i Foretagendet, hos en entrepenent ung Mand, Hr. S. Theill her i Byen, den pecuniaire Deeltagelse, som gjorde ham det muligt at realisere et Foretagende, der udkrævede ikke ubetydelige Pengeoffere.